स्वास्थ्य मन्त्रालय लेखा शाखाका लेखा–अधिकृत सुरेश शर्माका अनुसार सुर्तीजन्य पदार्थमा लगाएको करबाट उठेको ११ अर्ब रुपैयाँमध्ये दुई अर्ब ७५ करोड रुपैयाँ स्वास्थ्य कर कोषमा जम्मा हुनुपर्ने थियो । ‘अहिले जम्मा ५० करोड मात्रै आएको छ । मन्त्रालयले ५० करोडमध्ये ३७ करोड ५० लाख रुपैयाँ सरकारी अस्पताललाई वितरण गरिसकेको छ,’ उनले भने । मन्त्रालयले विभिन्न सरकारी अस्पताललाई कार्यालय खर्च र कर्मचारी तलव–भत्ताका लागि रकम वितरण गरेको छ ।
